Imabaris
Imabaris (jap. 今治市 = Imabari-shi) – miestas pietų Japonijoje, Šikoku salos šiaurėje, Ehimės prefektūroje, prie Vidinės Japonijos jūros (Bingo įlankos). Svarbus jūrinis uostas (prekyba, žvejyba, keltų prieplaukos). 7 tiltai jungia Imabarį su Onomičio miestu Honšiū saloje. Tekstilės (didžiausias Japonijoje rankšluosčių gamybos centras), maisto, medienos apdirbimo pramonė, laivų statyba. Yra XVII a. pilis (rekonstruota 1980 m.), keletas budistinių šventyklų.